Sistemes de gestió empresarial  
UD 04. (Semipresencial) Activitats avaluables 01

short line

Autor: Sergi García Barea

Actualitzat Octubre 2024

Llicència

**Reconeixement - No comercial - CompartirIgual** (BY-NC-SA): No es permet un ús comercial de l'obra original ni de les possibles obres derivades, la distribució de les quals s'ha de fer amb una llicència igual a la que regula l'obra original.

Nomenclatura

Al llarg d'aquest tema s'utilitzaran diferents símbols per distingir elements importants dins del contingut. Aquests símbols són:

📖 **Important**

❕ **Atenció**

💬 **Interessant**

**Índex de contingut**

[**1. Data d’entrega 3**](#_dbh0n1vac4c8)

[**2. Observacions prèvies a la realització de la tasca avaluables 3**](#_9maybllx2a09)

[**3. Activitat 01 3**](#_mddm13ai61n6)

UD04. Activitats avaluables (Semipresencial)

# Data d’entrega

**Data límit d'entrega: Dilluns 11 de novembre a les 23:55.**

L’activitat serà avaluada quan haja passat la data límit d’entrega.

❕ **Atenció:** la data d’entrega no és prorrogable. Si no entregues en temps, la qualificació serà 0.

# Observacions prèvies a la realització de la tasca avaluables

* Per a lliurar les imatges dels contenidors, has d’utilitzar el repositori de “Docker Hub”.
  + Les imatges dels contenidors han de ser privades.
* Has d’utilitzar el repositori Github creat per lliurar treballs del mòdul. Recordeu que el repositori de Github:
  + És un lloc de treball. Es valorarà si s’ha utilitzat correctament (pujant versions i no actuant únicament com un lloc on lliurar la tasca).
  + És molt important que el repositori siga privat, per tal d’evitar una hipotètica còpia d’altres alumnes.
  + El repositori ha d'estar organitzat en carpetes i fitxers, amb noms descriptius tant en fitxers com de carpetes, de forma que siga fàcil navegar, no a soles per mi, sinó per un hipotètic contractador que veja el teu repositori com un portfolio.
  + El repositori és un portfolio i no "un lloc on entregar la pràctica". Faciliteu la lectura pujant el document en PDF mínim (a més, podeu pujar en ODT, DOCX, etc.). No fiqueu el document en un ".zip" o ".rar".
* Quan s’entreguen documents, aquests han de tindre una bona presentació. Encara que siga xicotet, ha de tindre portada, índex, capçalera, peu de pàgina (amb nombre de pàgina), a més de ser coherent en estil.
* Quan s’entregue fitxers amb codi han d’estar correctament formatats i abundantment comentats.
  + **Nota**: podeu fer els comentaris a la llengua que vulgueu.
* Les parts de redactat de l’activitat han de fer-se en valencià. No serem molt estrictes en gramàtica i ortografia, però almenys heu d’intentar fer-ho bé.

❕ **Atenció:** no complir aquestes consideracions pot reduir la nota fins a 3 punts.

# Activitat 01

Utilitzant el que hem aprés en aquesta unitat:

* Planteja una implantació de’Odoo per a un negoci de venda de material de papereria.
* El sistema ERP ha de contenir els següents mòduls configurats (no cal que tinguen dades):
  + Facturació.
  + Empleats.
  + Compres i vendes.
  + Punt de venda.
  + Dos mòduls més a la teua elecció.

Per entregar aquesta pràctica, hem creat a la Unitat 04 un annex anomenat “**UD04 - Annex 1 - Lliurant pràctiques amb persistència en Odoo**”

En aquest annex expliquem alguns mètodes de com lliurar la teua pràctica amb els canvis fets localment. Encara que aquesta informació pot ser vàlida per a diversos contextos, hem partit de què l’has desenvolupat utilitzant els fitxers de “Docker Compose” proposats en la unitat 03 del mòdul.

Al fer el lliurament, recorda que el repositori està pensat per tal que siga un futur expositor de material que et serveix per a fer currículum.

* Al repositori hauràs de lliurar:
  + Un document explicant que has implantat i perquè (no cal explicar com).
    - Al document hi hauran d’incloure’s
      * Les credencials per accedir al teu sistema Odoo.
      * La forma en la qual has lliurat la pràctica per tal que tinga persistència, perquè el professor puga replicar-la.
  + Un Fitxer “***docker-compose.yml***” per desplegar les imatges necessàries per a replicar el sistema. Aquestes imatges hauran d’estar en Docker Hub i compartides amb l’usuari de Docker Hub “sergarb1”.
  + Si cal, per la forma de lliurament, els fitxers necessaris perquè el professor puga posar en marxa la pràctica en la seua màquina, basant-se en els mètodes de l’annex “**UD04 - Annex 1 - Lliurant pràctiques amb persistència en Odoo**”.

📖 **Important:** una vegada lliurada la pràctica, comproveu vosaltres mateixos que es pot replicar des de zero amb la informació que heu pujat en el lliurament.