Sistemes de Gestió Empresarial  
UD4 Annex 1 - Lliurant pràctiques amb persistència en Odoo  
short line

Actualitzat Octubre 2024

Llicència

**Reconeixement - No comercial - CompartirIgual** (BY-NC-SA): No es permet un ús comercial de l'obra original ni de les possibles obres derivades, la distribució de les quals s'ha de fer amb una llicència igual a la que regula l'obra original.

Nomenclatura

Al llarg d'aquest tema s'utilitzaran diferents símbols per distingir elements importants dins del contingut. Aquests símbols són:

**📖 Important**

**❕ Atenció**

**💬 Interessant**

**Índex de contingut**

[**1. Introducció 3**](#_eazq0v83jyhu)

[**2. Forma de lliurament 01: incloent la base de dades en la imatge de Docker Hub 3**](#_hmqoloirrew)

[**3. Forma de lliurament 02: fent còpia de la base de dades completa amb Odoo 4**](#_jfxwkf4qnz62)

[**4. Forma de lliurament 03: còpia manual de la base de dades completa 4**](#_czwfr9jo1f0r)

[**5. Quan treballem amb mòduls ¿Haurem d’incloure’ls a la imatge de Docker Hub? 4**](#_59pyh33ga905)

[**6. Autors (en ordre alfabètic) 4**](#_mh0sb6oag3eq)

# Introducció

En aquest annex a donar alguns consells per tal de facilitar el lliurament de pràctiques que requerisca persistència de la base de dades. En aquest context partim de la base que esteu utilitzant els fitxers de “Docker Compose” que s’han proporcionat al nostre mòdul per posar Odoo en funcionament (tant en versió producció com en versió desenvolupament).

# Forma de lliurament 01: incloent la base de dades en la imatge de Docker Hub

Si tenim la base de dades compartida en un “volum” o “binding mount”, hem de saber que si pugem la imatge a Docker Hub, eixa informació no es copiara.

Si voleu incloure-la a la imatge de Docker Hub, una forma de fer-ho és com explica en la següent web: <https://dzone.com/articles/docker-backup-your-data-volumes-to-docker-hub>

En resum, se suggereix això:

**Primer pas:**

Fes a una còpia de seguretat dels “volums” o “binding mounts” en la teua màquina.

Exemple per fer una còpia d’un “volum”:

| docker run --rm --volumes-from data-container-backup --name tmp-backup -v $(pwd):/backup ubuntu tar cvf /backup/backup.tar /folderToBackup |
| --- |

Si és un “binding mount”, simplement hauràs de fer un “backup” de la carpeta local que tens muntada a la màquina amfitrió:

| tar cvf /backup/backup.tar /folderToBackup |
| --- |

Això has de fer-ho amb els “volums”/”binding mount” de cada contenidor (Odoo i base de dades).

**Segon pas:**

Has d’expandir el/els teus fitxers “.tar” dins d’un nou contenidor que no tinga eixos elements compartits com a volum o “binding mount”, d’una forma similar a:

| docker run -d -v $(pwd):/backup --name data-backup ubuntu /bin/sh -c "cd / && tar xvf /backup/backup.tar" |
| --- |

Això has de fer-ho amb els “volums”/”binding mount” de cada contenidor (Odoo i base de dades).

**Tercer pas:**

Simplement, puja al repositori Docker Hub els nous contenidors generats.

# Forma de lliurament 02: fent còpia de la base de dades completa amb Odoo

Per fer una còpia de seguretat de la base de dades de PostgreSQL mitjançant la interfície d’Odoo accedint a <http://localhost:8069/web/database/manager> (canviant "localhost:8069" per la direcció de la teua host d’Odoo).

En aquesta interfície, podràs tant fer còpia de seguretat de la base de dades com restaurar-la. Per a l'accés a aquesta eina, se't demanarà el "password mestre" de la instal·lació d’Odoo.

**❕ Atenció:** si has perdut el “password mestre”, aquesta web pot indicar-te com restaurar-lo <https://www.soladrive.com/support/knowledgebase/4831/How-to-Reset-or-Change-Your-Odoo-Master-Password.html> des de consola. Si estàs amb el “Docker Compose” del material, pots accedir a la consola de la web mitjançant “*docker-compose exec web bash*”

Una vegada amb tot llest, hauràs de fer la còpia completa (“.zip”, incloent-hi “Firestore”) i lliurar-la amb un nom descriptiu al repositori de GitHub, perquè el professor puga restaurar-la i corregir la teua pràctica.

# Forma de lliurament 03: còpia manual de la base de dades completa

Segueix les instruccions de la unitat, fes una còpia manual del compartit en els contenidors d’Odoo i comprimeix cada “volum”/”binding mount” en un “.zip” i lliura’ls al repositori de GitHub perquè el professor puga reproduir la pràctica. Aquest mètode és vàlid, però és més senzill fer el mètode proposat a la “Forma de lliurament 02”.

# Quan treballem amb mòduls ¿Haurem d’incloure’ls a la imatge de Docker Hub?

No. Quan arribem al desenvolupament de mòduls, com estem desenvolupant software, els mòduls seran lliurats amb el codi font al repositori de GitHub.

# Autors (en ordre alfabètic)

A continuació oferim en ordre alfabètic el llistat d'autors que han fet aportacions a aquest document.

* José Castillo Aliaga
* Sergi García Barea