Sistemes de gestió empresarial  
UD 06. (Presencial) Activitats avaluables 01

short line

Autor: Sergi García Barea

Actualitzat Desembre 2024

Llicència

**Reconeixement - No comercial - CompartirIgual** (BY-NC-SA): No es permet un ús comercial de l'obra original ni de les possibles obres derivades, la distribució de les quals s'ha de fer amb una llicència igual a la que regula l'obra original.

Nomenclatura

Al llarg d'aquest tema s'utilitzaran diferents símbols per distingir elements importants dins del contingut. Aquests símbols són:

📖 **Important**

❕ **Atenció**

💬 **Interessant**

**Índex de contingut**

[**1. Data d’entrega 2**](#_dbh0n1vac4c8)

[**2. Observacions prèvies a la realització de la tasca avaluables 3**](#_9maybllx2a09)

[**3. Citació demostració d’autoria dels exercicis i castic per còpia 3**](#_2itjvswydgw7)

[**4. Activitats 3**](#_ahjbpqqme8e0)

[**4.1 Activitat 01 3**](#_e7zw8g47p2sa)

[**4.2 Activitat 02 4**](#_otv9aq61hrbv)

[**4.3 Activitat 03 4**](#_wufktuxm239f)

[**4.4 Activitat 04 4**](#_fg1c18ewwdw6)

UD06. Activitats avaluables 01 (Presencial)

# Data d’entrega

**Data límit d'entrega: Dilluns 23 de desembre a les 23:55.**

L’activitat serà avaluada quan haja passat la data límit d’entrega.

❕ **Atenció:** la data d’entrega no és prorrogable. Si no entregues en temps, la qualificació serà 0.

# Observacions prèvies a la realització de la tasca avaluables

* Per a lliurar les imatges dels contenidors, has d’utilitzar el repositori de “Docker Hub”.
  + Les imatges dels contenidors han de ser privades.
* Has d’utilitzar el repositori Github creat per lliurar treballs del mòdul. Recordeu que el repositori de Github:
  + És un lloc de treball. Es valorarà si s’ha utilitzat correctament (pujant versions i no actuant únicament com un lloc on lliurar la tasca).
  + És molt important que el repositori siga privat, per tal d’evitar una hipotètica còpia d’altres alumnes.
  + El repositori ha d'estar organitzat en carpetes i fitxers, amb noms descriptius tant en fitxers com de carpetes, de forma que siga fàcil navegar, no a soles per mi, sinó per un hipotètic contractador que veja el teu repositori com un portfolio.
  + El repositori és un portfolio i no "un lloc on entregar la pràctica". Faciliteu la lectura pujant el document en PDF mínim (a més, podeu pujar en ODT, DOCX, etc.). No fiqueu el document en un ".zip" o ".rar".
* Quan s’entreguen documents, aquests han de tindre una bona presentació. Encara que siga xicotet, ha de tindre portada, índex, capçalera, peu de pàgina (amb nombre de pàgina), a més de ser coherent en estil.
* Quan s’entregue fitxers amb codi han d’estar correctament formatats i abundantment comentats.
  + **Nota: podeu fer els comentaris dels programes a la llengua que vulgueu (Castellà, Valencià o Anglés).**
* Les parts de redactat de l’activitat han de fer-se en valencià. No serem molt estrictes en gramàtica i ortografia, però almenys heu d’intentar fer-ho bé.

❕ **Atenció:** no complir aquestes consideracions pot reduir la nota fins a 3 punts.

# Citació demostració d’autoria dels exercicis i castic per còpia

Per a considerar un exercici realitzat, no basta únicament amb lliurar el codi amb comentaris. L’alumnat ha de SER CAPAÇ d’entendre i defendre el seu exercici a petició del professor i SER

CAPAÇ de realitzar modificacions relacionades amb el mateix, amb el fi de demostrar l’adquisició de coneixement i evitar qualsevol sospita de còpia.

**Es ficara una nota provisional, però posteriorment tot l’alumnat serà citat per a defendre en persona o videoconferència l’autoria completa d’aquest avaluable.**

Si l’alumnat no pot fer aquesta defensa i aquestes modificacions, es considerarà que ha copiat l’exercici. ***La còpia es castiga amb el suspens del mòdul complet.***

# Activitats

# Activitat 01

Modifica l’exemple més senzill de la llista de tasques de forma que:

* Tinga una nova vista per veure les tasques en format “Kanban”.
* Modifica les tasques per tindre una data assignada i crea una nova vista per veure en una vista “Calendar” la data assignada.

# Activitat 02

Amplia el mòdul de l’exemple de biblioteca de còmics de forma que:

* Incloure la possibilitat de gestionar socis, emmagatzemar nom, cognom e identificador.
* Introduïu la possibilitat que hi haja exemplars de còmics per prestar.
  + El model de còmic actual ha de servir com a referència de la informació del còmic. A banda d’aquest model, jaureu de plantejar un nou model per a indicar exemplars de préstec d’eixe còmic.
  + Aquests exemplars de préstec hauran de controlar només a qui estan prestats i la data d’inici i data de final del préstec. No cal tindre un històric de préstecs, només qui té el còmic en cada moment, quan se l’ha prestat i la data prevista de tornada.
    - La data de préstec no pot ser posterior al dia de hui.
    - La data prevista de tornada no pot ser anterior al dia de hui.

# Activitat 03

Crea un mòdul per a gestionar pacients i metges d’un hospital.

Per cada pacient, tindrem un model amb les següents dades:

* Nom i cognoms del pacient.
* Símptomes.

Per cada metge, tindrem un model amb les següents dades:

* Nom i cognoms del metge.
* Número de col·legiat.

Per cada vegada que un metge ha atés un pacient, tindrem un model indicant el diagnòstic.

Un pacient pot haver sigut atés per diversos metges i un metge pot haver atés diversos pacients.

Implementa els models i les vistes que cregues adequades per als 3 models.

# Activitat 04

Fes un mòdul d’Odoo que represente els nostres estudis de cicles formatius a un institut:

* Model Cicle formatiu. Cada instància representa a un cicle formatiu en un institut. Un cicle té un o més mòduls associats-
* Model Mòdul. Cada “mòdul” estarà relacionat amb cicles formatius (al qual pertany), alumnes matriculats i professor que ho imparteix.
* Model Alumne. Relacionat amb els mòduls que té matriculat.
* Model Professor. Relacionat amb els mòduls que imparteix.

Implementa els models, les relacions necessàries i les vistes que cregues adequades per als 4 models.

Una vegada en funcionament l’aplicació, volem que implementes la següent configuració de seguretat:

* Els usuaris amb el rol “Director” podran modificar els registres dels models anteriors.
* A més del director, els únics usuaris que podran veure les dades dels professors (en mode lectura) seran els usuaris amb rol “Professor”.

**Pot ajudar-te:**

* Permisos en Odoo:
  + <https://www.odoo.com/documentation/17.0/es/developer/tutorials/server_framework_101/04_securityintro.html>
* Creating security groups
  + <http://www.odoo.yenthevg.com/creating-security-groups-odoo/>